নির্মাতা তত্ত্ব
নির্মাতা তত্ত্ব (ইংরেজি: Constructor theory) এর্গডীয় তত্ত্বের ভাষায় মৌলিক পদার্থবিজ্ঞান ব্যাখ্যা করার একটি নতুন প্রস্তাবিত পন্থা। ২০১২ খ্রিস্টাব্দে অক্সফোর্ড বিশ্ববিদ্যালয়ের কোয়ান্টাম পদার্থবিজ্ঞানী ডেভিড ডয়েচ এই তত্ত্বটির প্রথম একটি খসড়া প্রদান করেন। নির্মাতা তত্ত্বে কোন্‌ ভৌত রূপান্তরগুলি বা কাজগুলি সম্ভব আর কোন্‌গুলি অসম্ভব, কেবলমাত্র সেই ব্যাপারটির ভিত্তিতে ভৌত সূত্রগুলিকে প্রকাশ করা হয়। মৌলিক পদার্থবিজ্ঞানে এই ধরনের প্রতিবাস্তব বিবৃতিগুলি অনুমোদনের মাধ্যমে নতুন নতুন ভৌত সূত্র প্রকাশ করার সুযোগ সৃষ্টি হয়। তথ্যের নির্মাতা তত্ত্ব এরূপ একটি সূত্র।